《寿南山邑长》
明代·蓝智

三年北阙登黄榜，一日南山卧白云。谁信陶潜贫嗜酒，自知贾谊少能文。

山城闻雁惊春早，客舍囊萤坐夜分。九曲桃花今烂漫，扁舟好访武夷君。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。